Notum sit omnibus presentibus et futuris quod dominus Petrus de Polley, laude et assensu Guidonis filii domine Grosse, donavit imperpetuum et concessit pro remedio anime sue et antecessorum suorum Deo et Sancte Marie de Loco Dei et sanctimonialibus ibidem Deo servientibus partem illam quam habebat in decimis de Maiseres et de Grosbosc et de Cortjangor. Si vero ultra unum sextercium in dicta parte decimarum haberetur, soror predicti Guidonis, que sanctimonialis est ejusdem domus, residuum teneret dum viveret, et post mortem suam redibit libere et pacifice predicte domui de Loco Dei. In hujus rei testimonium, ego Willermus de Neblens, ad preces supradictorum Petri de Polley et Guidonis, presentibus litteris sigillum meum apponi feci. Actum anno Domini Mo CCo XXo septimo.